2019. gada 26. novembrī Rīkojums Nr. 605

Rīgā (prot. Nr. 55 54. §)

**Par valstij dividendēs izmaksājamo valsts akciju sabiedrības**

**"Latvijas Pasts" peļņas daļu par 2018. gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.4. apakšpunktu noteikt, ka valsts akciju sabiedrība "Latvijas Pasts" (vienotais reģistrācijas Nr. 40003052790) nemaksā dividendes no peļņas par 2018. gadu.

2. Satiksmes ministrijai kā valsts akciju sabiedrības "Latvijas Pasts" kapitāla daļu turētājai nodrošināt, ka valsts akciju sabiedrības "Latvijas Pasts" peļņa 1 709 280,30 *euro* apmērāsaskaņā ar Pasta likuma pārejas noteikumu 12. punktu tiek novirzīta:

2.1.  1 402 488,68 *euro* apmērā valsts akciju sabiedrības "Latvijas Pasts" zaudējumu kompensēšanai, kas radušies, sniedzot abonēto preses izdevumu piegādes pakalpojumus 2018. gadā;

2.2.  306 791,62 *euro* apmērā valsts akciju sabiedrības "Latvijas Pasts" zaudējumu kompensēšanai, kas radušies, sniedzot abonēto preses izdevumu piegādes pakalpojumus 2019. gada pirmajā pusgadā.

Ministru prezidents A. K. Kariņš

Satiksmes ministrs T. Linkaits